CELEX: 41993D0024
Language: et
Date: 1993-12-14 00:00:00
Title: Täitevkomitee otsus, 14. detsember 1993, ühtse viisa tühistamise, kehtetuks tunnistamise või selle kehtivusaja lühendamise ühiste põhimõtete kohta (SCH/Com-ex (93)24)

Tähtis õiguslik teade

|

41993D0024

Euroopa Liidu Teataja L 239 , 22/09/2000 Lk 0154 - 0156

		Täitevkomitee otsus,14. detsember 1993,ühtse viisa tühistamise, kehtetuks tunnistamise või selle kehtivusaja lühendamise ühiste põhimõtete kohta(SCH/Com-ex (93)24)TÄITEVKOMITEE,võttes arvesse Schengeni lepingu rakendamise konventsiooni artiklit 132,võttes arvesse nimetatud konventsiooni artiklit 131,ON VASTU VÕTNUD JÄRGMISE OTSUSE:Ühtse viisa tühistamise, kehtetuks tunnistamise või selle kehtivusaja lühendamise kord peab järgima käesolevale otsusele lisatud dokumendis määratletud põhimõtteid.Pariis, 14. detsember 1993EsimeesA. Lamassoure--------------------------------------------------Ühtse viisa tühistamise, kehtetuks tunnistamise või selle kehtivusaja lühendamise kord, mille täitevkomitee on sätestanud vastavalt artiklile 131, tõkestab ühtse viisa väljastamisega antud ligipääsu Schengeni konventsioonile allakirjutanud riikide territooriumile või lühendab viisa kehtivusaega või algselt kavandatud viibimisaega.Eristada võib:- tühistamist,- kehtetuks tunnistamist- ja kehtivusaja pikkuse lühendamist.1. TühistamineViisa tühistatakse piiril [1] ja menetluse viivad läbi piirikontrolli eest vastutavad ametnikud (vt üldkäsiraamatu II osa punkt 1.4.4) [2]. Eesmärk on tõkestada ligipääsu Schengeni konventsioonile allakirjutanud riikide territooriumile eriti juhul, kui viisa on ekslikult antud välismaalasele, kelle suhtes on märge sissesõidukeelu kohta ebasoovitava isikuna. Tühistatud viisa loetakse mitteeksisteerinuks.Tühistamine ei ole sama mis sissepääsu keelamine, menetlus, millega piirikontrolliametnikud viisat kehtetuks ei tunnista, aga keelavad selle valdajal sissepääsu oma territooriumile näiteks sellepärast, et viimasel puuduvad dokumendid viibimise eesmärgi põhjendamiseks.Otsuse viisa tühistada teevad piirikontrolli eest vastutavad siseriiklikud haldusasutused.Viisakleebisele võib lisada mahatõmbe või mingisuguse märke, mis selgesti näitab, et viisa on tühistatud. Soovitatav on kleebise hologramm terava metallesemega läbi tõmmata.Viisa andnud riigi keskasutusele teatatakse viisa tühistamisest ja edastatakse järgmine teave:- tühistamise kuupäev ja põhjus,- viisa valdaja nimi,- kodakondsus,- reisidokumendi tüüp ja väljastamisnumber,- viisakleebise number,- viisa liik,- viisa väljastamisaeg ja -koht.2. Kehtetuks tunnistamineMõned riigid eristavad ühtse viisa kehtetuks tunnistamist ja tühistamist.Viisa kehtetuks tunnistamisega, meetmega, millel ei ole tagasiulatuvat mõju, võib tunnistada kehtetuks ühtse viisa ülejäänud kehtivusaja pärast seda, kui valdaja on territooriumile sisenenud.Vastavalt Schengeni konventsiooni artiklile 23 tunnistatakse viisa kehtetuks juhul, kui kontrollimistel ilmneb, et nõuetekohaselt antud viisat valdav välismaalane ei vasta või ei vasta enam ühele või mitmele Schengeni konventsiooni artikli 5 lõike 1 punktides c, d ja e sätestatud tingimusele. Viisa tunnistatakse kehtetuks selle lepinguosalise, kelle territooriumil viisa valdaja asub, siseriiklikus korras. Viisa kehtetuks tunnistanud lepinguosaline teatab sellest viisa andnud lepinguosalisele. Ta esitab oma otsuse põhjused.3. Ühtse viisa kehtivusaja pikkuse lühendamineVastavalt Schengeni konventsiooni artiklile 23 kasutavad mõned riigid seda enne välismaalase väljasaatmist. See seisneb viibimise pikkuse lühendamises päevade arvuni, mis jääb piiri ületamise kuupäeva ja välismaalase väljasaatmiseks määratud kuupäeva vahele.Piirikontrolli ametnik võib samuti otsustada ühtse viisa kehtivusaega lühendada, kui tehakse kindlaks, et välismaalasel puuduvad algselt kavandatud viibimise kestuse jaoks piisavad elatusvahendid.[1] Samuti võivad viisa tõkestada konsulaarasutused, kui viisa osutub ekslikult antuks.[2] Salajane dokument. Vt SCH/Com-ex (98)17.--------------------------------------------------